अग्नि एयर दुर्घटना २०६९ जेठ १

अग्नि एयरको विमान २०६९ जेठ १ मुस्ताङको जोमसोम विमानस्थलनजिकै अवतरण गर्ने क्रममा दुर्घटना भएको छ । दुर्घटनामा १५ जनाको मृत्यु भएको छ भने ६ जनालाई चिन्ताजनक अवस्थामा उद्धार गरिएको छ । पोखराबाट जोमसोमका लागि उडेको अग्नि एयरको नाइन एन एआइजी नम्बरको विमान जोमसोम विमानस्थलनजिकैको पहाडमा ठक्कर खाएर दुर्घटना भएको हो । बिहान ९.५० बजे जोमसोम विमानस्थलमा अवतरण गर्ने क्रममा अग्नि एयरको ९एन एआईजी–डी२२८ (डोरनिएर) विमान दुर्घटना हुँदा क्याप्टेन प्रभूशरण पाठकसहित १५ जनाको मृत्यु भएको थियो । मृत्यु हुनेहरुमध्ये दुई नेपाली र १३ भारतीय नागरिक रहेका छन् । नेपाल नागरिक उड्डयन प्राधिकरणका अनुसार घाइते हुनेहरूमा डेनिस नागरिकद्वय आर एन्ड्रीअस र टी इमिली, दुई भारतीय बालबालिका तिरुमाला किदाम्बी श्रीवद्र्धिनी र तिरुमाला किदाम्बी श्रीपाद तथा विमान परिचारीका रोसनी हाइजु रहेका छन् । मुस्ताङको जोमसोम विमानस्थलमा अवतरण गर्नेक्रममा मार्फा गाविस ५ को डाँडामा दाहिनेतिरको पङ्खाले छोएर अग्नि एयरको डोनियर विमान बिहान ९.५० बजे उक्त दुर्घटना भएको थियो ।

 मृतकहरू: 

+ अग्नि एयर दुर्घटना २०६९ जेठ १
विमान दुर्घटनामा मृतक र घाइतेको पहिचान खुल्यो नाम  नागरिकता  क्याप्टेन प्रभूशरण पाठक   नेपाली सहचालक सुमन डङ्गोल महर्जन   नेपाली के. चैतन्य   भारतीय एस.के. अरोरा   भारतीय एम. होन्डा   भारतीय एम. के. अरोरा   भारतीय आर. होन्डा   भारतीय के.ओ. अरोरा   भारतीय टी. सचदेव   भारतीय जी. सचदेव   भारतीय सानैम सुधर   भारतीय  जी.रमन   भारतीय  कुमार   भारतीय लथा इचमवादी   भारतीय

दुर्घटनामा तरुनी सचदेव, भारतकी एक १४ वर्षीय कलाकार अनि उनकी आमा को ज्यान गयो।

 यो पनि हेर्नुहोस् 

 सन्दर्भ सामग्रीहरू 

श्रेणी:नेपालमा भएका विमान दुर्घटनाहरू
श्रेणी:मुस्ताङ जिल्ला